OpenLLM-France/wikimedia huggingface dataset:
# Espitàmenes

Espitàmenes (en grec antic: Σπιταμένης) va ser un senyor de la guerra sogdià i el dirigent de l'aixecament a Sogdiana i Bactriana contra Alexandre el Gran, rei de Macedònia, l'any 329 aC. Els historiadors moderns coincideixen en dir que era un dels adversaris més tenaços d'Alexandre.

## Biografia

Espitàmenes era un aliat de Bessos, sàtrapa de Bactriana. L'any 329 aC, Bessos va provocar una revolta a les satrapies orientals, però els seus aliats dubtaven de donar-li suport. Alexandre va anar amb el seu exèrcit a Drapsaca, va situar-se als flancs de l'exèrcit de Bessos i el va obligar a fugir. Espitàmenes el va treure del poder i Ptolemeu va ser enviat per atrapar-lo.
Quan Alexandre fundava la nova ciutat d'Alexandria Última vora el riu Iaxartes, li va arribar la notícia que Espitàmenes havia aixecat tota la Sogdiana contra ell i assetjava la guarnició macedònia a Samarcanda. Massa ocupat per dirigir personalment l'exèrcit contra Espitàmenes, Alexandre va enviar un exèrcit sota el comandament de Farnuques que va ser ràpidament aniquilat i on van morir no menys de de 2.000 soldats i 300 cavallers.
La rebel·lió suposava una amenaça contra el seu exèrcit, i Alexandre va anar a Samarcanda per resoldre el conflicte. Quan va arribar, va saber que Espitàmenes havia abandonat Sogdiana i estava atacant Bactriana, i que amb molta dificultat el sàtrapa de Bactriana, Artabazos II l'any 328 aC va aconseguir de rebutjar. El desembre del 328 aC Espitàmenes va ser derrotat pel general Cenos a la batalla de Gabai. Espitàmenes va morir assassinat pels dirigents de les tribus saces, antics aliats seus, que van enviar el seu cap a Alexandre, demanant la pau.
Espitàmenes va tenir una filla, Apama, que estava casada amb un dels generals d'Alexandre i un dels Diàdocs, Seleuc I Nicàtor. La parella va tenir un fill, Antíoc I Soter, futur governant de l'Imperi Selèucida. Diverses ciutats van rebre el nom d'Apamea en el seu honor.

## Referències

* ↑ Magill, Frank N. (et al.). Dictionary of world biography: Volume 1: The ancient world. Salem, Chicago, Pasadena: Fitzroy Dearborn Publishers, 1998, p. 669. ISBN 9780893562731.
* ↑ Holt, Frank L. Alexander the Great and Bactria: the Formation of a Greek Frontier in Central Asia,. Leiden: Brill, 1989, p. 64-65. ISBN 9789004086128.
* ↑ Flavi Arrià. Anàbasi d'Alexandre el Gran, IV, 3, 5, 6
* ↑ Rice, E. E. Alexander the Great. Stroud, Gloucestershire: Sutton Pub., 1997, p. 39-40. ISBN 9780750915281.
* ↑ Titus Livi. Ab Urbe Condita, XXXVIII, 13
* ↑ Flavi Arrià. Anàbasi d'Alexandre el Gran, VII, 4
# Cangur oriental

El cangur oriental (Osphranter robustus) és una gran i variable espècie de macropòdid que viu a gran part del continent australià. És un dels macròpodes més grans. És majoritàriament nocturn i solitari i és un dels macròpodes més comuns. Algunes subespècies presenten dimorfisme sexual, com altres espècies d'Osphranter.

## Referències

* 1 2 Menkhorst, Peter. A Field Guide to the Mammals of Australia. Oxford University Press, 2001, p. 118.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Tractat d'al-Hudaybiyya

El tractat d'al-Hudaybiyya- en àrab صلح الحديبية- fou un acord de treva realitzat en la vila homònima propera a la Meca, fet pel que és coneguda. Una expedició de Mahoma sortí de Medina el març del 628 amb 1.400 homes, amb la intenció de presentar-se a la Meca per fer cerimònies religioses relacionades amb el pelegrinatge (umra) i mostrar als habitants que la religió musulmana no els perjudicaria. Les autoritats de la Meca van enviar 200 homes per tallar-li el pas però Mahoma va agafar una ruta alternativa i va arribar a al-Hudaybiyya. Allí va negociar i es va acordar que aquell any es retiraria però en els anys següents, durant tres dies, podria entrar a la Meca per les cerimònies de l'umra. L'any següent (629) el tractat es va complir per les dues parts; el gener del 630 Mahoma ocupava la Meca.

## Bibliografia

* H. Lammens, La Mecque
# Amharclann an Gheata

L'Amharclann an Gheata (en irlandès) o Gate Theatre (en anglès) és una sala de teatre de Dublín, (Irlanda), fundada l'any 1928 per Hilton Edwards i M. Micheál MacLiammoir. Orson Welles i James Mason van començar la seva carrera en aquest teatre. El 1991, aquest teatre ha estat el primer a oferir una retrospectiva de 19 obres de teatre de Samuel Beckett.

## Enllaços externs

* Pàgina web del teatre
# Filferro d'arç

El filferro d'arç, filferro espinós, filferro de punxes és un tipus de filferro utilitzat com a obstacle. Les barreres de filferro d'arç poden arribar a tenir diversos metres de gruix i d'altura, formant una atapeïda malla de filferro amb punxes o amb elements tallants. Originalment, filats com aquests no van ser creats a propòsit, sinó accidentalment, en ajuntar en poc espai les restes de filats tradicionals danyades per atacs d'infanteria.
Avui, en molts llocs rurals del món, aquest filferro s'usa per a materialitzar fronteres, o voltar certs llocs restringits, la qual cosa evita així certs intrusos. Recentment, un nou estil d'aquests filferros es col·loca sobre els reixats, per exemple, de les presons. Aquest nou estil consisteix més en làmines de filferro que dels antics filferros filosos, ja que fa servir unes làmines afilades de filferro, soldades a un filferro.
Els filats de punxes, que juntament amb les metralladores, van ser les responsables del gran nombre de baixes en la guerra de trinxeres de la Primera Guerra Mundial.
Actualment, per a impedir el passatge de persones s'usen també els filats de fulles o ganivetes.

## Bibliografia

* Krell, Alan. The Devil's Rope: A Cultural History of Barbed Wire. Londres: Reaktion Books, 2002. ISBN 186189144X. OCLC 50494711.
* McCallum, Henry D. & Frances T.. The Wire that Fenced the West. Norman: University of Oklahoma Press, 1965. , LoC:65-11234
* Netz, Reviel. Barbed wire. An ecology of modernity. Wesleyan University Press, 2004. ISBN 978-0-8195-6719-2.
* Razac, Olivier. Barbed Wire: A Political History. W. W. Norton & Company, 2003. ISBN 1-56584-812-8.

## Vegeu també

* Tetràpode (estructura)
# Front per a la Victòria

El Front per a la Victòria (FPV) és una aliança electoral d'orientació centreesquerrista de l'Argentina fundada en 2003 per a sostenir la candidatura presidencial de Néstor Kirchner, qui finalment resultà electe president de la Nació per al període 2003-2007. En les eleccions presidencials de 2007 el FPV sostení la candidatura de Cristina Fernández de Kirchner, electa per al període 2007-2011. El Front per a la Victòria s'identifica amb el que s'ha denominat kirchnerisme, provinent de les files més progressistes del Partit Justicialista. Legalment, no ha de confondre's el Front amb el Partit de la Victòria, que és només un dels partits polítics que ho integren.

## Vegeu també

* Cristina Fernández de Kirchner
* Partit Justicialista
* Unió Cívica Radical

## Enllaços externs

* Web oficial (castellà)
* Plataforma Electoral, Front per a Victoria Arxivat 2012-12-02 a Wayback Machine. (castellà)
# Jackpot: Mata i guanya!

Jackpot: Mata i guanya! és una pel·lícula de comèdia d'acció estatunidenca del 2024 dirigida per Paul Feig i escrita per Rob Yescombe. La pel·lícula és protagonitzada per Awkwafina, John Cena i Simu Liu. S'ha subtitulat al català.

## Premissa

La Katie, una actriu en dificultats, guanya la grossa a Califòrnia el 2030. La llei permet que qualsevol persona amb un bitllet perdut pugui assassinar-la abans de la posta del sol i reclamar legalment els seus guanys. En Noel, un agent amateur de protecció de la grossa, l'ajuda a mantenir-se viva fins a la posta de sol a canvi d'una part dels seus guanys.

## Repartiment

* Awkwafina com a Katie
* John Cena com a Noel
* Ayden Mayeri com a Shadi
* Donald Elise Watkins com a DJ Donald
* Sam Asghari com l'agent sènior Ash
* Colson Baker com a ell mateix

## Producció

El març de 2023, es va anunciar que Amazon Studios desenvoluparia una pel·lícula de comèdia d'acció titulada Grand Death Lotto. Paul Feig va ser contractat per a dirigir-la, mentre que el guió va anar a càrrec de Rob Yescombe i va ser produïda per Joe Roth, Jeff Kirschenbaum, el mateix Feig i Laura Fischer. John Cena, Zack Roth i Yescombe van ser-ne els productors executius. Cena, Awkwafina i Simu Liu van ser elegits per als papers principals. Ayden Mayeri, Seann William Scott, Dolly de Leon i Donald Elise Watkins es van unir al repartiment a finals de mes. El rodatge principal va començar el març de 2023 als Shadowbox Studios d'Atlanta.

## Estrena

Jackpot: Mata i guanya! es va estrenar a càrrec d'Amazon MGM Studios a través de Prime Video el 15 d'agost de 2024.

## Referències

* 1 2 «Jackpot: Mata i guanya!». Goita què fan, ara!. [Consulta: 15 agost 2024].
* ↑ Gajewski, Ryan. «Awkwafina, John Cena Take the Money and Run in Paul Feig's Jackpot! Trailer» (en anglès americà). The Hollywood Reporter, 02-07-2024. [Consulta: 13 agost 2024].
* ↑ «Paul Feig hopes to hit the 'Jackpot' with new action comedy». Entertainment Weekly. [Consulta: 3 maig 2024].
# Jacobus van Egmond

Jacobus Johannes van Egmond,més conegut com a Jacques van Egmond (Haarlem, 17 de febrer de 1908 - Haarlem, 9 de gener de 1969) va ser un ciclista en pista neerlandès que fou professional entre 1934 i 1940.
Abans, com a ciclista amateur, va participar en els Jocs Olímpics de Los Angeles de 1932, en què guanyà una medalla d'or en la prova de velocitat individual i una de plata en el quilòmetre contrarellotge. En la prova de tàndem finalitzà el quart. En aquests anys també va guanyar tres títols nacionals de velocitat i el Campionat del món de velocitat de 1933.
Una vegada passat al professionalisme, el 1934, va guanyar tres títol nacionals de velocitat, el 1934, 1935 i 1936.

## Palmarès

* 1931
** Campió dels Països Baixos de velocitat amateur
* 1932
** Medalla d'or als Jocs Olímpics de Los Angeles en velocitat individual
** Medalla de plata als Jocs Olímpics de Los Angeles en quilòmetre contrarellotge
** Campió dels Països Baixos de velocitat amateur
** 1r al Gran Premi de velocitat de Copenhague amateur
* 1933
** Campió del món de velocitat amateur
** Campió dels Països Baixos de velocitat amateur
* 1934
** Campió dels Països Baixos de velocitat
* 1935
** Campió dels Països Baixos de velocitat
* 1936
** Campió dels Països Baixos de velocitat

## Referències

* ↑ «VAN EGMOND Jacques (Jacobus Johannes)». [Consulta: 3 novembre 2024].
* 1 2 «Olympedia – Jacques van Egmond». [Consulta: 3 novembre 2024].

## Enllaços externs

* Fitxa de Jacobus van Egmond a sitiodeciclismo.net
# Hackney carriage

Hackney carriage és el nom pel qual es coneixen els taxis amb llicència de: l'oficina Public Carriage Office de Transport for London, al Gran Londres; o bé d'una autoritat local (per exemple, el consell d'un districte no metropolità), a la Gran Bretanya; o del Departament de Medi Ambient, a Irlanda del Nord.
# Jacques Noël

Jacques Noël (10è districte de París, 6 d'abril de 1920 - Caen, 7 d'octubre de 2004) va ser un tirador d'esgrima francès, especialista en floret, que va competir durant la dècades dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la competició de floret per equips del programa d'esgrima. Formà equip amb Adrien Rommel, Christian d'Oriola, Claude Netter, Jacques Lataste i Jéhan de Buhan.
En el seu palmarès també destaca una medalla d'or al |Campionat del Món d'esgrima de 1953 i una de plata als Jocs del Mediterrani de 1951.

## Referències

* 1 2 «Olympedia – Jacques Noël». [Consulta: 30 juliol 2023].
# Russa

El russa (Cervus timorensis) és una espècie de cérvol que viu a les illes de Java, a l'est cap a Bali i l'illa de Timor a Indonèsia. Aquesta espècie de cérvol té una ecologia similar a Axis axis de l'Índia, ocupant boscos secs caducifolis oberts i mixtos, parcs i sabanes. Els russes també viuen com a espècie introduïda al continent australià i són un parent proper dels sambars.

## Referències

* ↑ Fitzinger, L. J. «Kritische Untersuchungen über die Arten der natürlichen Familie der Hirsche (Cervi). II. Abtheilung». Sitzungsberichte der Kaiserlichen Akademie der Wissenschaften. Mathematisch-Naturwissenschaftliche Classe, vol. 70, 1875, pàg. 239–333.
* ↑ Pangau‐Adam, Margaretha; Flassy, Marlina; Trei, Jan‐Niklas; Waltert, Matthias; Soofi, Mahmood «The role of the introduced rusa deer Cervus timorensis for wildlife hunting in West Papua, Indonesia» (en anglès). Ecological Solutions and Evidence, vol. 3, 1, 1-2022. DOI: 10.1002/2688-8319.12118. ISSN: 2688-8319.
* ↑ Wilson, Don E.; Reeder, DeeAnn M. Mammal Species of the World: A Taxonomic and Geographic Reference (en anglès). JHU Press, 2005. ISBN 978-0-8018-8221-0.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
Viccionari
# Jaime Hernández

Jaime Hernández (Oxnard, Califòrnia, 1959) és un autor de còmics estatunidenc, famós, com el seu germà Gilbert "Beto" Hernández, per les seues historietes publicades a la revista Love & Rockets.
Com Gilbert, va llegir i va dibuixar còmics des de la seua infància. Amb els seus germans Mario i Gilbert va crear el 1981 el fanzin Love & Rockets, que ha esdevinàutica un dels principals referents del còmic independent nord-americà.
Després del tancament de Love & Rockets el 1996 va publicar la miniserie Whoa Nellie! (1996-), i l'especial Maggie & Hopey Color Fun (1997). Aquell mateix any va iniciar una nova sèrie, Penny Century, de la qual s'han publicat diversos comic books.

## Biografia

Jaime Hernandez va créixer a Oxnard, Califòrnia. És el més petit de la seva família, amb quatre germans grans i una germana. La seva família va abraçar els còmics: la seva mare els llegia amb freqüència i els números antics es guardaven en grans quantitats a casa, per ser llegits i rellegits per tots al llarg dels anys. "Vam créixer. amb els còmics", va dir Hernández. "Volia dibuixar còmics tota la vida."

## Obra
### Love & Rockets

Els 50 números de la publicació Love & Rockets (1981-1996) dels germans Hernández han estat recopilats en quinze toms per Fantagraphics Books. En estes recopilacions es troben tant històries de Jaime com del seu germà Gilbert "Beto " Hernandez.
La col·lecció s'ha completat més avant amb altres volums que no corresponen a l'antiga revista Love & Rockets, però que continuen moltes vegades les històries dels mateixos personatges.
Les històries de Jaime per a la revista Love & Rockets han estat recopilades en un sol volum, de més de set-centes pàgines: Locas: The Maggie and Hopey stories.

## Referències

* ↑ «Love and Rockets' Jaime Hernandez Creates Graphic Novel for Kids». Publishers Weekly, 03-04-2018.
* 1 2 «Jaime Hernández» (en castellà). Tebeosfera. Asociación Cultural Tebeosfera (ACyT). [Consulta: 20 abril 2024].
* ↑ Aldama, p. 119.
* 1 2 Art Baxter. «Locas: The Maggie And Hopey Stories by Jaime Hernandez». National Association of Comics Art Editors. Arxivat de l'original el 15 November 2018. [Consulta: 6 setembre 2011].
* ↑ Aldama, pàg. 120.
* ↑ «Artist Bio - The Hernandez Brothers» (en anglès). Arxivat de l'original el 6 octubre 2014.
* ↑ «LOCAS The Maggie and Hopey Stories» (en castellà). [Consulta: 20 abril 2024].

## Bibliografia

* Aldama, Frederick Luis. Spilling the Beans in Chicanolandia: Conversations with Writers and Artists. Austin: University of Texas Press, 2006. ISBN 978-0-292-71312-3.

## Enllaços externs

* Llista d'enllaços de Love & Rockets (anglès)
* Cronologia de les històries de Locas (anglès)
* Guia de personatges de Locas (anglès)
# Economia de la República Centreafricana

La República Centreafricana és un dels països menys desenvolupats del món amb un PIB per capita de 700 dòlars el 2007. L'agricultura de subsistència, juntament amb l'exploració forestal, és la principal activitat econòmica del país. Més de 70% de la població viu en aquesta zona econòmica. L'agricultura respon per més de la meitat del PIB. Dacsa, nyam, tapioca i banana són plantats per a consum propi. Per a exportació són cultivats cafè, cotó i tabac.
La fusta és un recurs explorat sense control, i constitueix una part substancial de les exportacions. La mineria, excepte de diamants, or i urani, roman sense exploració.
La indústria depèn del sector miner i petites empreses; i el sector de serveis és, sobretot, públic. Els recursos energètics propis són escassos i el país depèn de l'exterior, amb excepció d'algunes hidroelèctriques. El petroli és importat de Camerun.
Els principals factors que dificulten el desenvolupament del país són la seva posició cèntrica en el continent, sense sortida per al litoral, un sistema de transports deficient, una mà d'obra poc qualificada, i el llegat de la falta d'una planificació macroeconòmica. La lluita entre el govern i faccions rebels és un altre complicador per a la recuperació econòmica.
El país té la sisena pitjor concentració de renda del món, amb un índex de Gini de 0,613.

## Referències

* 1 2 3 The World Factbook.
# Jabal Nafusa

La Jàbal Nafussa (amazic: Adrar n Infusen; àrab: جبل نفوسة, jabal Nafūsa) és la zona muntanyosa de l'oest de Tripolitana, que rep el nom dels seus habitants amazics, els nafuses. La regió comença a l'oest d'al-Khuma cap a l'oest-sud-oest. La seva altura va entre 505 metres a Tarhuna a l'est, a 871 metres a Gharyan al centre-oest, passant per 725 metres a Kabu, a l'oest.
La comarca està dividida tradicionalment en quatre subcomarques:
* Jàbal Nafussa propi entorn de Nalut
* Jàbal Yafran (Yefren)
* Jàbal Gharyan (al centre)
* Jàbal Tarhhuna-Msellata a l'est
El 1911 els italians van arribar a Líbia. La resistència als italians la va encapçalar Sulayman al-Baruni, un dirigent amazic del Jàbal Nafussa, representant de Tripolitana al parlament otomà; va constituir un emirat al Jàbal Nafussa i va resistir durant 1912 i quasi tot el 1913, quan finalment derrotat va fugir a Europa. La bandera de l'emirat no es coneix amb certesa, però hi ha algunes fotos de banderes otomanes amb vora negra i bandera dividida horitzontalment negre sobre vermell amb mitja lluna i estel blanca a la part negre (les puntes de la mitja lluna cap a la part superior) que serien les utilitzades el 1912-1913.
A l'inici de la I Guerra mundial la població del Jàbal Gharyan (el districte principal) s'estimava en 29.850 persones amb 15.000 amazics, 5000 barreja d'amazics i àrabs i la resta àrabs excepte 400 kulughlis (barreja de turcs amb àrabs o amazics) i 300 jueus. Els amazics i jueus eren sedentaris i els àrabs nòmades. Els amazics vivien en cases troglodites. La població va passar a 76.700 habitants el 1963 i només 17% eren nòmades. La població va augmentar ràpidament després de la trobada de petroli el 1961. Tot el territori tenia el 1988 uns 204.300 habitants. L'agricultura és limitada però prospera.

## Vegeu també

* Abu-Zakariyyà al-Janawuní

## Bibliografia

* J. Despois, Le Djebel Nefousa, étude géographique, París 1935

## Enllaços externs

* Jabal Nafusa Arxivat 2011-07-26 a Wayback Machine.
# El regal de la Molly Monstre

El regal de la Molly Monstre (originalment, Ted Sieger's Molly Monster - Der Kinofilm) és una pel·lícula d'animació dels directors Ted Sieger, Matthias Bruhn i Michael Ekbladh de l'any 2015 i que es va estrenar als cinemes de Catalunya, doblada al català, el 20 de gener de 2017. La seva distribució va anar a càrrec de la distribuïdora Pack Màgic. Aquesta pel·lícula és una coproducció alemanya-sueca-suïssa de 70 minuts de durada i adreçada a nens i nenes a partir de 3 anys. Aquesta pel·lícula ha estat premiada al Shanghai IFF 2016, al Golden Goblet Award a la Categoria Animació i nominada al "Director Of The Year" al Cartoon Movie.

## Argument

La Molly Monstre és l'única filla d'en Popo i l'Etna Monstre. La Molly viu amb il·lusió l'arribada d'un nou membre de la família. Els seus pares inicien el viatge a l'Illa de l'Ou, on neixen tots els monstres, amb l'ou que conté el seu futur germà. La petita Molly s'adona que s'han deixat un regal important que tenia preparat per regalar-li i inicia també el viatge amb el seu millor amic Edison, una joguina de corda que té vida pròpia, a la recerca de la seva família.

## Referències

* ↑ El regal de la Molly Monstre a la Base de dades de cinema en català
* ↑ «El regalo de Molly Monster» (en castellà). Filmaffinity. [Consulta: 10 març 2017].
* ↑ «Monstres i ballarines arriben en català». [Consulta: 10 març 2017].

## Enllaços externs

* Tràiler Youtube
# Ratolins i guineus: Una amistat d'un altre món

Ratolins i guineus: Una amistat d'un altre món (originalment en txec: Myši patří do nebe) és una pel·lícula d'animació txeca del 2021 dels directors Jan Bubeníček i Denisa Grimmová basada en el llibre homònim d'Iva Procházková. Parla del ratolí Šupito i de la guineu Bělobřich. La pel·lícula va ser seleccionada per ser projectada al Festival d'Annecy. L'estrena oficial de la pel·lícula als cinemes txecs va tenir lloc el 7 d'octubre de 2021. El 26 de novembre de 2021 es va estrenar el doblatge en català als cinemes. La pel·lícula va comptar amb el suport del Fons Estatal de Cinematografia per un import de 9,4 milions de corones txeques.

## Argument

Aquest film parla de l'esperança, de la recerca de l’amor i de la valentia, i de com acabar amb els prejudicis i superar un passat dolorós. Aquesta història demostra que tot allò que sembla un final, pot ser el principi d'una altra història, i que encara que sembli invencible, també es pot superar.

## Referència

* 1 2 3 «České animované filmy budou po téměř 30 letech soutěžit na festivalu v Annecy». ČTK, 22-05-2021. [Consulta: 31 maig 2021].
* ↑ Míšková, Věra «Filmové premiéry: Myši patří do nebe, Karel, Malířka a zloděj, Titan, Ada a Nic ve zlým». Právo. Borgis, 07-10-2021 [Consulta: 7 octubre 2021].
* ↑ «Ratolins i guineus: Una amistat d’un altre món». Cinema en Català. [Consulta: 11 gener 2022].

## Enllaços externs

* Ratolins i guineus: Una amistat d'un altre món a Česko-Slovenská filmová databáze
* Ratolins i guineus: Una amistat d'un altre món a Kinoboxu.cz